
A V I Z

asupra propunerii legislative pentru modificarea şi  completarea
 Legii nr.351 din 14/07/2007, Legea gazelor


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi  completarea Legii nr.351 din 14/07/2007, Legea gazelor, trimisă cu adresa nr. Pl - x 283 din 23 aprilie  2007, înregistrată sub nr.31/474 din  24  aprilie  2007. 
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră  decizională. 

Senatul, în calitate de primă Cameră sesizată, a respins  propunerea  legislativă  în şedinţa din  16  aprilie  2007.

             
În temeiul  prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din  7  mai   2007.



Membrii Comisiei au examinat iniţiativa legislativă, avizul favorabil al Consiliului Legislativ nr.1801 din 27 decembrie 2006 şi punctul de vedere  al  Guvernului,  transmis  cu  adresa nr.138 din 22 ianuarie 2007,  prin care  nu  se susţine  adoptarea  iniţiativei  legislative.  Cu  prilejul dezbaterilor,  membrii Comisiei  au  constatat că, în ceea  ce priveşte pct.II din iniţiativa legislativă, referitoare la  obligaţia producătorilor de gaze  naturale, constând  în încadrarea „sub nivelul preţurilor şi  tarifelor stabilite de Guvern”, demersul legislativ este  în contradicţie cu principiile economiei de piaţă bazate pe  libertatea  comerţului şi  concurenţei, principiul liberalizării pieţei gazelor naturale, dar şi cu prevederile normelor comunitare.
În urma dezbaterilor, membrii Comisiei juridice, de disciplină şi imunităţi au hotărât, cu  unanimitate  de voturi,  avizarea  negativă a  propunerii  legislative. 


În raport de obiectul şi conţinutul său, ce vizează modificarea  unei  legi  organice, propunerea  legislativă  face parte din categoria legilor  organice.

